Diari Oficial de la Generalitat Valenciana


Sumari del DOGV 5702, del 13-02-2008 (2008/1078)

Bases especifiques de les proves selectives per a proveir en propietat 14 places d'agent de la Policia Local de l'Ajuntament de Puçol (10 torn lliure i 4 mobilitat) i formació de borsa de treball.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5702

Data del DOGV
:   13-02-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/1078


Data del document
:   19-12-2007

Organisme emissor
:   Ajuntament de Puçol

Tipus de document
:   Convocatòria

Anàlisi jurídica

 Descriptors 

:   * Puçol
    * concurs administratiu
    * administració local
    * treball temporal
    * policia

Bases especifiques de les proves selectives per a proveir en propietat 14 places d'agent de la Policia Local de l'Ajuntament de Puçol (10 torn lliure i 4 mobilitat) i formació de borsa de treball. [2008/1078]  
Per mitjà de Resolució de l'Alcaldia Presidència núm. 4122/2007, de data 19 de desembre, s'ha aprovat:   
«Bases especifiques que han de regir les proves selectives per a proveir en propietat 14 places d'agent de la policia local de l'Ajuntament de Puçol (10 torn lliure i 4 mobilitat) i formació de borsa de treball  
Primera. Objecte de la convocatòria  
És objecte de la present convocatòria la provisió en propietat de 14 places d'agent de la policia local, enquadrades dins de l'escala d'administració especial, subescala de servicis especials, classe de policia local, dotades amb un sou anual corresponent al grup C1, amb pagues extraordinàries, triennis i la resta d'emoluments establits per la legislació vigent.  
Estes places es troben incloses en les ofertes d'ocupació pública de 2007, publicades en el Diari Oficial de la Comunitat Valenciana núm. 5596 d'11 de setembre de 2007.  
Deu de les places seran cobertes per torn lliure per mitjà d'oposició, i quatre places per mitjà de mobilitat entre funcionaris pertanyents a altres cossos de policia local.  
Si el referit torn quedara desert, les places incrementaran les vacants a cobrir per oposició lliure.  
El nombre de places convocades tant en torn lliure com en mobilitat, podran augmentar-se amb les vacants que es produïsquen amb anterioritat a la celebració de les proves selectives, dins dels límits establits legalment.  
Una vegada cobertes les places en propietat, la resta dels aspirants que hagen superat, almenys, un exercici de la convocatòria i amb preferència d'aquells que han aprovat un nombre més gran d'exercicis passaran a constituir en el mateix orde de puntuació obtinguda una borsa de treball per a cobrir les possibles baixes i/o vacants que es produïsquen en el futur.  
Segona  
Per a ser admesos a la realització de les proves selectives, els aspirants hauran de complir els següents requisits, que hauran de complir-se l'últim dia de termini de la presentació de sol·licituds i mantindre's en el moment de la presa de possessió:  
Requisits dels aspirants per torn lliure:.  
Podran prendre part en l'oposició els aspirants que complisquen els requisits següents:  
a) Tindre nacionalitat espanyola.  
b) Estar en possessió del títol de Batxiller superior o equivalent o complides les condicions per a obtindre'l en la data en què finalitze el termini de presentació d'instàncies. En tot cas l'equivalència haurà de ser aportada per l'aspirant per mitjà de certificat expedit a l'efecte per l'administració competent en cada cas.  
c) No patir cap malaltia ni cap defecte físic que impedisca l'acompliment de les funcions, d'acord amb els quadros d'exclusions mèdiques vigents i tindre una estatura mínima d'1,65 metres els hòmens i 1,60 metres les dones.  
d) Tindre complits 18 anys, sense excedir l'edat de 30 anys. Als sols efectes de l'edat màxima, es compensarà el límit amb els servicis prestats anteriorment a l'administració local, com a policia local.  
e) No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari en què haguera sigut separat o inhabilitat.  
f) Estar en possessió dels permisos que habiliten per a la conducció de vehicles de les classes B i que permeta la conducció de motocicletes amb unes característiques de potència que no sobrepassen els 25 kw o una relació potencia/pes no superior a 0,16 kw/kg.  
g) Estar en possessió del certificat de coneixement del grau elemental expedit o homologat per la Junta Qualificadora de Coneixements de València.  
Requisits dels aspirants per torn de mobilitat:.  
Podran prendre part els aspirants que complisquen els requisits següents:  
a) Ser funcionari de carrera de la categoria que es convoca, integrat en la subescala de servicis especials, classe policia local, de qualsevol dels municipis de la Comunitat Valenciana amb la categoria d'agent de la policia local.  
b) Haver romàs, almenys dos anys, com a funcionari de carrera en el lloc de treball des del qual es concursa.  
c) No faltar menys de cinc anys per a passar a la situació de segona activitat.  
d) No patir cap malaltia ni cap defecte físic que li impedisca el normal exercici de les funcions pròpies de la seua escala i categoria, d'acord amb el barem d'exclusions mèdiques vigents.  
e) No trobar-se suspés ni inhabilitat en ferm per a l'exercici de funcions públiques. Si es produïx la suspensió o la inhabilitació amb posterioritat a la resolució del torn de mobilitat, per un procediment iniciat amb anterioritat a la data de convocatòria del torn de mobilitat, s'entendran anul·lades totes les actuacions respecte del dit aspirant.  
f) Estar en possessió dels permisos que habiliten per a la conducció de vehicles automòbils i motocicletes destinats al servici d'urgència o emergències.  
g) Estar en possessió del certificat de coneixement del grau elemental expedit o homologat per la Junta Qualificadora de Coneixements de València.  
Tercera. Instàncies i admissió  
Les instàncies en què se sol·licite prendre part en l'oposició es presentaran en el Registre General de l'Ajuntament dins del termini improrrogable de 20 dies hàbils, des de l'endemà de la publicació en extracte de la convocatòria en el Boletín Oficial del Estado i es dirigiran al president de la corporació, indicant si es presenta l'aspirant per torn lliure o per torn de mobilitat.  
Els aspirants hauran de manifestar en les instàncies que reunixen totes i cada una de les condicions exigides en la base 2 i es comprometen a prestar jurament o promesa, tal com establix el Reial Decret 707/1979, de 5 d'abril.  
Les instàncies podran presentar-se en la forma que determina l'article 38-4 de la Llei 30/1992, de 26 de novembre.  
A les instàncies s'acompanyarà el justificant d'haver ingressat a favor de 'Ajuntament de Puçol els drets d'examen, que es fixen en la quantitat de trenta euros amb cinc cèntims (30,05 €), per mitjà d'ingrés en el compte bancari de Bancaixa 2077/0124/3347519806, junt amb les còpies compulsades del DNI, de la titulació, del permís de conduir, i certificat mèdic oficial en vigor en el moment de realització de les proves, en què es faça constar expressament la seua capacitat per a concórrer a les proves físiques exigides per a l'accés a la categoria, així com que no es troben impedits o incapacitats per a l'accés a la funció pública.  
Aquells que opten pel torn de mobilitat hauran de presentar, a més, la documentació acreditativa dels mèrits al·legats per l'aspirant, per mitjà d'original d'esta o còpia compulsada.  
Esta documentació haurà d'adjuntar-se a la instància en sobre tancat que podrà ser lacrat.  
No es tindrà en compte cap mèrit que no s'acredite en eixe moment.  
Segons l'article 26 del Reial Decret Legislatiu 2/2004 de 5 de març, pel qual s'aprova el Text Refós de la Llei Reguladora de les Hisendes Locals, correspondrà la devolució dels drets d'examen quan no es realitze el fet imposable per causes no imputables al subjecte passiu.  
En el cas d'instàncies defectuoses, es requerirà l'interessat perquè esmene les deficiències, i s'avisa que si no ho fa abans de 10 dies quedarà exclòs de la llista d'aspirants.  
Quarta. Llista d'aspirants  
Una vegada finalitzat el termini de presentació d'instàncies, la presidència de la corporació aprovarà la llista provisional dels aspirants admesos i exclosos, que es farà pública en el Butlletí Oficial de la Província, Diari Oficial de la Comunitat Valenciana i al tauler d'anuncis de la corporació, concedint un termini de 10 dies hàbils per a reclamacions.  
Les dites reclamacions, si n'hi ha, seran acceptades o rebutjades en la resolució per la qual s'aprove la llista definitiva, que serà feta pública, així mateix, en la forma indicada.  
Una vegada començades les proves selectives no serà obligatòria la publicació dels següents anuncis de celebració de la resta d'exercicis en el Butlletí Oficial de la Província.  
Estos anuncis hauran de fer-se públics pel tribunal al tauler d'anuncis de la corporació.  
Cinquena. Tribunal qualificador  
Estarà constituït pels següents membres i suplents, tots ells amb veu i vot.  
President: el cap del cos de la Policia Local de l'Ajuntament de Puçol o funcionari de carrera de l'Ajuntament de Puçol pertanyent al cos de la policia local, de categoria superior a la que es convoca.  
Vocals:  
- Un funcionari de carrera i suplent la designació del qual se sol·licitarà a la direcció general de la Generalitat Valenciana competent en matèria de policia local.  
- Un funcionari de carrera i suplent la designació del qual se sol·licitarà a la direcció general de la Generalitat Valenciana competent en matèria d'administració local.  
- Tres funcionaris de la corporació d'igual o superior categoria al de la plaça convocada i suplents, designats per la presidència de la corporació.  
Secretari: el de la corporació o funcionari en qui delegue, que actuarà a més com a vocal.  
De conformitat amb el que disposa la Llei 7/2007, de 12 d'abril, de l'Estatut Bàsic de l'Empleat Públic, els òrgans de selecció seran col·legiats i la seua composició haurà d'ajustar-se als principis d'imparcialitat i professionalitat dels seus membres, i es tendirà, així mateix, a la paritat entre dona i home.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.  
El tribunal podrà estar assistit per titulats especialistes per a la formulació i qualificació de les proves d'aptitud medicointel·lectual, físiques i llengua valenciana.  
El seu nomenament haurà de fer-se públic junt amb el del tribunal.  
Sisena  
Procediment selecció torn lliure:  
L'oposició constarà de les següents proves:  
1. Proves selectives.  
Les citades proves s'ajustaran als barems que s'establixen en les ordres de 23 de novembre de 2005, de la conselleria de Justícia, Interior i Administracions Públiques.  
1.1. Primer exercici de caràcter obligatori i eliminatori.  
Mesurament d'estatura.  
1.2. Prova psicotècnica. De caràcter obligatori i eliminatori.  
Consistirà a superar els exercicis o proves psicotècniques aptitudinals i de personalitat.  
Quedaran eximits de realitzar la dita prova els aspirants que els hagen superat en convocatòries posteriors al dia 28 d'abril de 2001, i durant un any des de la seua realització als municipis de la Comunitat Valenciana, sempre que estes proves hagueren sigut expressament homologades per l'Institut Valencià de Seguretat Pública.  
La qualificació d'este exercici serà la d'apte o no apte.  
1.3. Proves d'aptitud física. De caràcter obligatori i eliminatori.  
Consistirà a superar proves d'aptitud física que posen de manifest la capacitat per a l'acompliment del lloc de treball, el contingut i les marques mínimes de les quals seran, les següents:  
- Escalada de corda amb presa de peus: hòmens, 4 metres; dones, 3 metres.  
- Salt de longitud amb carrera, 4 m per a hòmens i 3,80 m per a dones.  
- Salt d'altura, 1,10 m per a hòmens i 1 m per a dones.  
- Carrera de velocitat en 60 metres, per a hòmens en 10 segons, per a dones 12 segons.  
- Carrera de resistència en 1.000 metres, en 4 minuts per a hòmens i 4,10 minuts per a dones.  
Si l'Ajuntament decidix establir una prova de natació el contingut i marca mínimes de la qual seran: 50 metres, hòmens, 57 segons; i dones, 1 minut.  
La qualificació d'este exercici serà d'apte o no apte, havent de superar com a mínim quatre de les proves per a ser qualificat com a apte.  
1.4. Qüestionari. Exercici obligatori i eliminatori.  
Consistirà a contestar correctament per escrit, un qüestionari d'un mínim de 50 preguntes i màxim de 75 preguntes, amb quatre respostes alternatives de les quals una d'elles serà certa, en un temps màxim d'1 hora i 30 minuts, sobre els temes indicats en els grups I a IV, estos dos inclusivament, del temari que s'arreplega com a annex d'estes bases.  
Per a la correcció d'esta prova es tindran en compte, en tot cas, les respostes errònies.  
La qualificació d'este exercici serà de 0 a 10 punts, havent d'obtindre's una qualificació de 5 punts per a superar-lo.  
1.5. Coneixement del valencià. De caràcter obligatori i no eliminatori.  
Consistirà a traduir del valencià al castellà i viceversa un text proposat pel tribunal durant el temps màxim de 30 minuts. Es qualificarà de 0 a 4 punts i no tindrà caràcter eliminatori.  
1.6. Reconeixement mèdic. Obligatori i eliminatori.   
Consistirà a superar un reconeixement mèdic, d'acord amb el quadro d'exclusions mèdiques vigent. La superació d'esta prova en les convocatòries aprovades a partir del dia 28 d'abril de 2001, homologada expressament per l'IVASP, tindrà una validesa d'1 any des de la seua realització, quedant exempts de realitzar-la aquells que, a judici del tribunal mèdic, justifiquen tornar a passar-la. La qualificació d'este exercici serà d'apte o no apte.  
1.7. Desenvolupament del temari. Obligatori i eliminatori.   
Consistent a desenvolupar per escrit durant un temps màxim d'1 hora i 30 minuts i mínim d'1 hora, dos temes elegits per l'aspirant de quatre extrets per sorteig, dels grups primer a quart; s'extraurà un tema de cada grup (1 al 4) dels que componen el temari i que figura en l'annex de les bases.  
Els dits temes seran llegits en sessió pública davant del tribunal, que podrà formular preguntes o aclariments que sobre estos jutge oportuns. Es valorarà la claredat d'idees i el contingut sobre els temes exposats.   
La qualificació d'este exercici serà de 0 a 10 punts, i per a superar l'exercici s'haurà d'obtindre un mínim de 5 punts.  
1.8. Temes locals. De caràcter obligatori i no eliminatori.   
Consistirà en l'exposició per escrit d'un tema dels que componen el grup cinqué del temari, en un temps màxim d'1 hora i mínim de 45 minuts, valorant-se els coneixements exposats, la claredat en l'exposició, neteja, redacció i ortografia, que en tot cas, seran llegits per l'aspirant en sessió pública davant del tribunal. L'exposició escrita del tema podrà substituir-se per la realització d'una prova de 30 preguntes amb quatre respostes alternatives de les quals una d'elles serà certa.  
La qualificació d'este exercici serà de 0 a 5 punts.  
Procediment selecció torn de mobilitat:  
La provisió de places per torn de mobilitat, s'ajustarà al barem que s'arreplega en l'annex de les presents bases, d'acord amb els criteris següents:  
La totalitat dels mèrits al·legats, i qualssevol altres dades que s'aporten, hauran d'estar referits a la data de terminació del termini de presentació d'instàncies.  
Transcorregut el termini de presentació d'instàncies, estes seran vinculants per al peticionari i els destins adjudicats seran irrenunciables, llevat que abans de finalitzar el termini de presa de possessió s'haguera obtingut un altre destí per convocatòria pública; en este cas haurà de comunicar-se tal circumstància a l'ajuntament convocant de la plaça oferida i adjudicada.  
En qualsevol moment del procés d'adjudicació podrà demanar-se formalment als interessats els aclariments o, si és procedent, la documentació addicional que s'estime necessària per a la comprovació dels mèrits, requisits o dades al·legades, així com aquells altres que es consideren necessàries per a una correcta valoració.  
L'orde de prioritat per a l'adjudicació de les places convocades es determinarà per la  
major puntuació total obtinguda, a la vista dels mèrits al·legats.  
En cas d'igualtat, es resoldrà atenent la major puntuació obtinguda en l'apartat de valoració de la formació i si este persistix, s'atendrà a la data d'ingrés en els cossos de policia local de la Comunitat Valenciana, adjudicant-se el lloc al sol·licitant de major antiguitat.  
Prèviament a la valoració dels mèrits al·legats, els aspirants hauran de superar un reconeixement psicotècnic i mèdic.  
Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran als barems vigents.  
Prèviament a la valoració dels mèrits al·legats i amb posterioritat a la superació de l'exercici psicotècnic i reconeixement mèdic es realitzaran les següents proves  
Prova objectiva. De caràcter obligatori.  
Es realitzarà davant del tribunal qualificador valorant-se fins a un màxim de 10 punts amb el contingut i puntuació que s'assenyala:  
- Coneixement del terme municipal, llista de carrers; servicis i institucions, organització i administració municipal i altres de particular interés per a la població local de l'Ajuntament de Puçol, s'acreditaran per mitjà de la superació d'una prova objectiva consistent en un màxim de 50 preguntes i mínim de 25 preguntes amb respostes alternatives.  
La qualificació d'este exercici serà de 0 a 10 punts.  
Les preguntes sense contestar o contestades en més d'una de les alternatives no puntuarà, encara que alguna de les contestades siga correcta.  
- Entrevista personal. De caràcter obligatori.  
Es realitzarà davant del tribunal qualificador, valorant-se fins a un màxim de 10 punts.  
Es valorarà i comprovarà l'aptitud, eficàcia, iniciativa i experiència personal de l'aspirant.  
Setena. Relació d'aprovats  
Torn de mobilitat:  
Respecte als aspirants que hagen optat pel torn de mobilitat, el tribunal, amb caràcter previ a la realització de les proves selectives per torn lliure, haurà resolt el torn de mobilitat, fent pública la relació d'aspirants aprovats, per orde de puntuació aconseguida, sense que puga declarar que ha superat el procés selectiu un nombre d'aspirants superior al de places convocades, i prèvia presentació de la documentació exigida, elevarà proposta de nomenament a l'òrgan competent.  
Torn lliure:  
Una vegada acabada la qualificació dels exercicis de l'oposició, el tribunal farà pública al tauler d'edictes de la corporació la relació d'aprovats per orde de puntuació, no podent sobrepassar estos el nombre de places convocades, i elevant a la presidència de la corporació la proposta de nomenament com a agent de la policia local en pràctiques dels aspirants que obtinguen major puntuació segons el nombre de places.  
Els aspirants proposats, una vegada presentada la documentació exigida en les bases de la convocatòria, s'incorporaran a l'Institut Valencià de Seguretat Pública per a realitzar un curs teoricopràctic de caràcter selectiu.  
Per a la realització del curs l'aspirant ja nomenat funcionari en pràctiques percebrà, a càrrec de la corporació local respectiva, les retribucions que li corresponguen.  
Superat el curs selectiu, l'Institut Valencià de Seguretat Pública valorarà el curs teoricopràctic i elevarà proposta de nomenament a l'alcalde president.  
En el cas que l'aspirant no superara el curs selectiu de l'IVASP, comunicarà esta circumstància a l'alcalde president, podent l'aspirant que no superara el curs incorporar-se al curs immediatament posterior, però si no supera este segon curs quedaria definitivament decaigut en el seu dret de reserva.  
Huitena. Presentació de documents  
L'aspirant o aspirants proposats presentaran davant de la secretaria general, dins del termini de 20 dies hàbils des que es facen públiques les relacions d'aprovats, els documents acreditatius de les condicions de capacitat i la resta de requisits contemplats en la base segona de la convocatòria.  
Els que tinguen la condició de funcionaris públics, estaran exempts de justificar documentalment les condicions i requisits ja demostrats per a obtindre el seu anterior nomenament, havent de presentar certificat de l'organisme públic del qual depenguen acreditant la seua condició i totes les circumstàncies que consten en el seu full de servicis  
Si dins del termini indicat i excepte els casos de força major no presenten la documentació, no podran ser nomenats quedant anul·lades totes les seues actuacions, sense perjudici de la responsabilitat en què pogueren haver incorregut per falsedat en la seua instància.  
Novena. Nomenament  
Torn mobilitat:  
Presentada la documentació exigida i efectuat el nomenament, els aspirants hauran de prendre possessió en les places obtingudes dins dels 15 dies següents al moment del cessament en l'ajuntament de procedència, que haurà d'efectuar-se dins dels cinc dies hàbils següents a la data de la publicació de la resolució del torn de mobilitat.  
El còmput dels terminis de cessament i presa de possessió s'iniciarà quan finalitzen els permisos o llicències que, si és procedent, hagen sigut concedides als interessats.  
Els participants en el torn de mobilitat estaran obligats a traslladar, per escrit, els dits permisos o llicències a l'ajuntament convocant, que podrà acordar, per mitjà de resolució motivada, la suspensió del gaudi d'estos.  
L'ajuntament de procedència podrà ajornar el cessament en este al funcionari o funcionària que haja obtingut plaça per mobilitat en un altre distint, per mitjà de resolució motivada, quan concórreguen necessitats del servici, i per un període de temps no superior a 20 dies hàbils, comunicant la dita pròrroga a l'ajuntament convocant.  
A tots els efectes, el termini que transcórrega entre el cessament i la presa de possessió es considerarà com a servici actiu.  
Torn lliure:  
Complits els requisits precedents, i si és procedent, superat el curs selectiu, haurà d'efectuar-se el nomenament en el termini màxim de 15 dies des de la comunicació de l'IVASP.  
Deu. Borsa de treball  
Una vegada cobertes les places en propietat, la resta dels aspirants que hagen superat, almenys, un exercici de la convocatòria i amb preferència d'aquells que han aprovat nombre més gran d'exercicis passaran a constituir en el mateix orde de puntuació obtinguda una borsa de treball per a cobrir les possibles places vacants, baixes i/o renúncies, si és procedent, per mitjà de nomenaments interins o contractacions temporals.  
La borsa de treball tindrà una duració de dos anys a comptar des de la primera contractació o nomenament.  
En el cas que la relació arribe al final, concorrent necessitats del servici, es podrà obrir una nova borsa de contractació, amb selecció prèvia.  
El funcionament de la borsa de treball s'ajustarà a les regles següents:  
1r Quan es produïsca la necessitat de realitzar una contractació, s'efectuarà l'oportuna crida, que haurà d'acreditar-se pel departament de personal per mitjà de qualsevol mitjà que facilite la seua constància, alçant, si és procedent, oportuna diligència de la crida efectuada o de la renúncia de l'aspirant.  
Podrà telefonar-se als aspirants quedant registrada la telefonada i fent referència a ella en l'expedient. En cas d'urgència podran utilitzar-se mitjans telegràfics  
2n Els aspirants, inclosos en la borsa que es forme, seran cridats per l'orde establit i en la mesura en què sorgisquen necessitats de personal, tenint en compte que, si la prestació efectiva de servici a temps complet derivada de la contractació fóra inferior a 12 mesos, no es perdria l'orde en la borsa, de tal forma que, si sorgeixen noves necessitats s'anirà acumulant la duració de les relacions laborals, fins que l'última, sumada a les anteriors sobrepasse els 12 mesos, excepte per al cas de nomenaments interins per a cobrir places vacants; en este cas la interinitat durarà fins que es cobrisca la dita plaça en propietat.  
3r L'aspirant disposarà d'un termini màxim de 48 hores, per a incorporar-se al servici i presentar la següent documentació (original o fotocòpia compulsada):  
- Document nacional d'identitat  
- Cartilla de la Seguretat Social (si es posseïx)  
- Certificat mèdic  
- Declaració jurada de no trobar-se sotmés a cap causa d'incompatibilitat o incapacitat.  
En el supòsit de no comparéixer en l'indicat termini, s'entendrà que rebutja l'oferta i quedarà exclòs de la borsa.  
4t En aquells casos en què els aspirants rebutgen l'oferta al·legant causes justificades (malaltia, exàmens, maternitat), es mantindrà l'orde que originàriament ocupava en la borsa.  
La concurrència de tals causes haurà de provar-se per qualsevol mitjà admissible en dret. Els aspirants que no accepten el treball per estar treballant temporalment en una altra empresa, per mitjà de justificant que acredite tal situació, perdran l'orde en la borsa, passant a ocupar l'últim lloc.  
5t En el cas que la contractació o interinitat superen els 12 mesos, l'aspirant passarà a ocupar l'últim lloc de la borsa.  
Onze. Incidències  
El tribunal queda autoritzat per a resoldre els dubtes que es presenten, interpretar les bases d'esta convocatòria i prendre els acords necessaris per al bon orde del procés selectiu.  
En el no previst en les bases, s'aplicarà el Reial Decret Legislatiu 781/86, de 18 d'abril; Llei 7/85 de 2 d'abril; Llei 6/99 de 19 d'abril, de Coordinació de Policies Locals de la Comunitat Valenciana i normes de desplegament.  
Dotze. Recursos  
Contra les presents bases i tots els actes administratius definitius que es deriven d'estes podran els interessats interposar els oportuns recursos en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.  
Tretze. Publicació  
Les presents bases es publicaran en el Butlletí Oficial de la Província i en el Diari Oficial de la Comunitat Valenciana.  
I l'anunci de la convocatòria en extracte en el Boletín Oficial del Estado.  
Catorze  
En el no previst en estes bases s'estarà al que disposen les bases de caràcter general aprovades per la corporació.  
ANNEX I  
Temari  
Grup primer. Dret constitucional i administratiu  
Tema 1. La Constitució espanyola de 1978. Estructura, contingut i principis bàsics.  
Reforma de la Constitució.  
Tema 2. Organització política de l'estat espanyol. Classe i forma d'estat. Organització territorial de l'estat. La Corona: funcions constitucionals del rei. Successió i regència. La ratificació.  
Tema 3. Les Corts Generals: les cambres. Composició, atribucions i funcionament.  
La funció legislativa. El poder executiu: el govern. Relacions entre el govern i les Corts Generals. El poder judicial. Estructura, organització i funcionament dels tribunals en el sistema espanyol.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.  
Tema 6. L'Estatut d'Autonomia de la Comunitat Valenciana: La Generalitat Valenciana. Les Corts. El Govern o Consell. Les competències. Administració de justícia.  
Tema 7. L'administració pública. La hisenda pública i l'administració tributària. El ciutadà i l'administració.  
Tema 8. El dret administratiu: Fonts. La llei. Normes no parlamentàries amb rang de llei. El reglament.  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.  
Tema 10. La Unió Europea: institucions. L'ordenament jurídic del a Comunitat Europea. La recepció, aplicació i control del dret comunitari a Espanya.  
Grup segon: règim local i policia  
Tema 11. El municipi, òrgans unipersonals de govern: L'alcalde, els tinents d'alcalde. Els regidors.  
Tema 12. Òrgans col·legiats de govern: l'ajuntament en ple. La junta de govern. Òrgans consultius i participatius: les comissions informatives. Les juntes de districte.  
Tema 13. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures dels policies locals. Adquisició i pèrdua de la condició de funcionari.  
Tema 14. Responsabilitat dels funcionaris públics. Reglament de règim disciplinari. Incoació i tramitació d'expedients.  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'alcaldia.  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.  
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari dels funcionaris de policia local.  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari.  
Tema 20. L'Institut Valencià de Seguretat Pública. Regulació legal. Fins i funcions. La formació de les policies locals de la Comunitat Valenciana. El registre de policies locals. Sistema retributiu de les policies locals de la Comunitat Valenciana. Premis i distincions.  
Grup tercer. Dret penal, policia administrativa i sociologia  
Tema 21. El Codi Penal: concepte d'infracció penal; delicte i falta. Les persones responsables criminalment dels delictes i les faltes.   
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de tràfic i seguretat constitutives de delicte.  
Tema 24. Delictes contra el patrimoni i l'orde socioeconòmic: furts, robatoris, extorsió, robatori i furt de vehicles   
Tema 25. Delictes contra l'administració pública: prevaricació i altres comportaments injustos; abandó de destí i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i escorcoll en lloc tancat.  
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.  
Tema 28. Policia administrativa. Protecció civil. Medi Ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.  
Tema 29. Els grups socials. Formació dels grups socials. Les masses i la seua tipologia. El procés de socialització.   
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant de situació de desastres.  
Grup quart. Policia de trànsit i circulació  
Tema 31. El trànsit i la seguretat vial: concepte i objectius. L'home com a element de seguretat vial. Els conductors. Els vianants. El vehicle. Les vies.  
Tema 32. La normativa sobre trànsit, circulació de vehicles a motor i seguretat vial: la llei de bases i el seu text articulat. Tipificació de les principals infraccions. Infraccions de trànsit que constituïxen delicte. El Codi de Circulació i els seus preceptes encara vigents.  
Tema 33. El reglament general de circulació. Estructura. Principals normes de circulació.  
Tema 34. El reglament general de conductors. Normes generals. Classes dels permisos de conduir i els seus requisits. Validesa. Equivalències.  
Tema 35. Reglament general de vehicles. Normes generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.  
Tema 36. Reglament del procediment sancionador en matèria de trànsit. Fases del procediment i contingut. Mesures cautelars: immobilització de vehicles. Retirada de vehicles de la via.  
Tema 37. El transport. Classes de transport. Servici públic de viatgers i servici públic de mercaderies o mixt. El servici privat. Transport escolar i de menors. Transport de mercaderies perilloses.  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.   
Tema 39. Els accidents de trànsit: concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.  
Tema 40. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.  
Grup cinqué. Coneixement del municipi  
Tema 1. La guia de carrers municipal de Puçol i centres oficials de la localitat.  
Tema 2. Característiques de la població i geografia de la localitat.  
ANNEX II  
Barem de mèrits torn mobilitat  
1. Titulació acadèmica.  
Fins a un màxim de 15 punts.  
Es valoraran les titulacions acadèmiques acreditades pels concursants que siguen iguals o superiors a les que se'ls va exigir per a accedir a l'escala i categoria a què pertanguen, conforme a l'escala següent:  
a) Grup A:   
Doctor 10 punts  
Llicenciat o equivalent: 8 punts  
b) Grup B: diplomat universitari o equivalent: 7 punts  
c) Diplomat en Criminologia: 7 punts  
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat només es computarà una d'elles.  
2. Grau personal.  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la forma següent:  
a) Per posseir un grau personal superior al nivell del lloc sol·licitat: 3 punts.  
b) Per posseir un grau personal igual al nivell del lloc sol·licitat: 2 punts.  
c) Per posseir un grau personal inferior al nivell del lloc sol·licitat: 1punt.  
3. Antiguitat.  
Fins a un màxim de 20 punts:  
- Per cada any complet d'antiguitat en la mateixa escala i categoria de la policia local o superior: 1,50 punts.  
- Per cada any complet d'antiguitat en les categories inferiors de la policia local: 1,25 punts.  
- Per cada any complet d'antiguitat prestat en altres forces i cossos de seguretat: 0,50 punts per any complet, fins a un màxim de 10 punts.  
- Per cada any complet d'antiguitat prestat en qualsevol administració pública: 0,25 punts per any complet, fins a un màxim de 10 punts.  
4. Altres mèrits.  
Fins a un màxim de 15 punts.  
Coneixement del valencià acreditat amb certificat oficial de la Junta   
Qualificadora de Coneixements de Valencià:  
- Certificat de coneixements orals: 0,75 punts  
- Certificat de grau elemental: 1,25 punts  
- Certificat de grau mitjà: 2,50 punts  
- Certificat de grau superior: 3,00 punts  
Coneixement d'un o més idiomes acreditats documentalment, per mitjà de certificat expedida per facultat o escola oficial reconeguda: 3 punts per cada un.  
Nombre d'hores Diploma d'assistència Certificat d'aprofitament  
De 20 a 50 0,50 1  
De 51 a 100 1 2  
De 101 a 150 2 3  
De 151 a 200 3 4  
De 201 a 250 4 5  
Més de 250 5 7  
\* \* \* \* \*  
Número de horas Diploma de asistencia Certificado de aprovechamiento  
De 20 a 50 0,50 1  
De 51 a 100 1 2  
De 101 a 150 2 3  
De 151 a 200 3 4  
De 201 a 250 4 5  
Más de 250 5 7  
La superació dels distints cursos complets que conformen els estudis oficials de les distintes facultats o escoles oficials es valorarà a raó de 0,60 punts per curs complet.  
5. Cursos organitzats per l'IVASP o organismes anàlegs.  
Fins a un màxim de 30 punts.  
Per realització de cursos organitzats per l'IVASP o homologats per este, s'ajustarà al següent barem.  
Quan es tracte de cursos de duració inferior a la mínima avantdita la puntuació d'estos es determinarà per la suma del còmput d'hores i/o assistència d'estos.  
En el cas d'haver impartit hores com a professor en els cursos, es puntuaran amb el barem corresponent al certificat d'aprofitament, i sense superar per este concepte el màxim de 10 punts.  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General de Interior de 24 de març de 1995, sobre cursos de formació impartits per l'IVASP (10 d'abril de 1995), així com els realitzats pel Ministeri de l'Interior o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes, ambdós expressament reconegudes per l'IVASP, es valoraran en tot cas amb la puntuació corresponent al diploma d'assistència.   
Els cursos bàsics de formació inicial i els cursos de capacitació no seran objecte de puntuació.  
Els cursos de dispensa en un grau del requisit de titulació es puntuaran, en el seu cas, com a cursos amb diploma d'assistència. No seran puntuables si ja se van tindre en compte a efectes de titulació acadèmica per a promoció interna.  
6. Premis, distincions i condecoracions.  
Fins a un màxim de 10 punts.  
- Per estar en possessió de la Placa Col·lectiva al Mèrit Policial de la Generalitat Valenciana, 1 punt.  
- Per estar en possessió de la Placa Individual al Mèrit Policial de la Generalitat Valenciana, 3 punts.  
- Per estar en possessió de la Medalla al Mèrit Policial de la Generalitat Valenciana, 2 punts.  
- Per ser objecte de felicitació o menció individual pel director general de la conselleria competent en matèria de policia local, 1 punt per cada una d'elles.  
- Per ser objecte de felicitació o menció col·lectiva pel director general de la conselleria competent en matèria de policia local, 0,25 punts per cada una d'elles.  
- Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cada u d'ells.  
Si la condecoració és concedida a títol col·lectiu la puntuació serà de 0,25 punts per a cada u de ells.  
- Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cada u de   
ells.  
7. Altres mèrits específics.  
Fins a un màxim de 4 punts.  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, així com els cursos inclosos en el Pla de Formació Contínua i altres degudament acreditats i no valorats en els anteriors apartats, tots ells lliurement apreciats pel tribunal qualificador, fins a un màxim de 0,25 punts per mèrit acreditat.  
La intervenció com a ponent en conferències i seminaris relacionats amb la activitat policial, i reconeguts per l'IVASP es valoraran fins a un màxim de 0,50 punts.  
Les publicacions relacionades amb l'activitat policial, es valoraran fins a un màxim de 0,75 punts per cada una d'elles.»  
Contra les presents bases i la corresponent convocatòria, actes que esgoten la via administrativa, es podrà interposar:  
A. Recurs de reposició, amb caràcter potestatiu, davant de l'òrgan municipal que va dictar l'acte.  
El termini per a interposar el dit recurs serà d'un mes, comptat des de l'endemà de la publicació de les presents bases en el Butlletí Oficial de la Província de València i Diari Oficial de la Comunitat Valenciana.  
Interposat el recurs, no podrà interposar-se recurs contenciós administratiu fins que aquell siga resolt expressament o s'haja produït la seua desestimació per silenci pel transcurs d'un mes, comptat des de la data de la seua interposició, sense haver-se notificat la seua resolució, i en este cas quedarà expedita la via contenciosa administrativa.  
B. Recurs contenciós administratiu, directament, a la seua elecció davant del Jutjat Contenciós Administratiu de València o davant del jutjat contenciós administratiu del seu propi domicili.  
El termini per a interposar el recurs és:  
a) De dos mesos, comptats des de la publicació de les presents bases en el Butlletí Oficial de la Província de València i Diari Oficial de la Comunitat Valenciana, si no s'ha interposat el potestatiu recurs de reposició;  
b) De dos mesos, comptats des del dia en què es notifique la resolució expressa del recurs de reposició, o  
c) De sis mesos, comptats a partir del transcurs d'un mes des de la interposició del recurs de reposició sense haver-se notificat resolució expressa d'este.   
Sense perjudici de qualsevol altre recurs que s'estime procedent.  
Cosa que es fa pública perquè en prengueu coneixement i als efectes oportuns.  
Puçol, 19 de desembre de 2007.- L'alcalde president: Mariano Sanchis Ribera.